stanford-oval/wikipedia huggingface dataset:
רגימנט הסיור המיוחד
מבצעים

מבצעי ה-SRR הם מבצעים חשאיים וממשלת בריטניה או משרד ההגנה אינם מוסרים מידע בשל רגישות פעולותיהם. פעילותו כוללת מעקב במיוחד אחר חשודים במעורבות בטרור ואיומים אחרים על הביטחון הלאומי והיציבות. משימותיו העיקריות מודיעין מעקב וסיור (ISR) והוא מפעיל ציוד ציתות ומעקב אלקטרוני מתקדם.
המלחמה העולמית בטרור
ה־SRR פעלו לצד "כוח משימה שחור", יחידת SAS שהוקצתה לכוח משימה בינלאומי שנלחם באל-קאעידה ואנשי משטרו של סדאם חוסיין בעיראק. הם פועלים באפגניסטן בתמיכה ל־SBS במצוד אחר יעדי טליבאן בעלי ערך גבוה.
סטוקוול
ביולי 2005, בעקבות גל פיצוצים בלונדון, הוצב ה־SRR ברחובות בירת בריטניה במטרה להתמודד עם האיום. חוליית SRR שהייתה מעורבת במבצע המעקב זיהתה בטעות ולכדה את הברזילאי, ז'אן שארל דה מנז והוא נורה ונהרג בידי המשטרה.
בצרה
בספטמבר 2005 נעצרו שניים מאנשי ה־SSR בידי המשטרה בעיר בצרה בעיראק לאחר שעוררו את החשד שהם מעורבים במבצע מעקב נגד המשטרה המקומית. התחולל קרב יריות ושני מפעילי ה־SRR הועברו למעצר. לאחר שלא הצליחו להביא לשחרורם באמצעים דיפלומטיים, הם חולצו על ידי עמיתיהם ל־SAS במבצע שנוי במחלוקת שכלל שימוש בנגמ"שים בריטיים בפשיטת הסחה על תחנת משטרה.
אירלנד הצפונית
במרץ 2009 הופיעו דיווחים כי מספר קטן של פעילי SRR מבצעים בצפון אירלנד מעקב אחרי מתנגדי הסכם השלום.
ראו גם

הכוחות המיוחדים של הממלכה המאוחדת
יחידות הסיור המיוחד של חיל האוויר האמריקאי
מערך המבצעים המיוחדים הישראלי
סיור מיוחד
כוחות מיוחדים
הערות שוליים

↑  Strategic Command, Strategic Command, GOV UK, הוא פיקוד רב מימדי המרכז יכולות משותפות כגון שירותי רפואה, הכשרה ואימונים, מערכות מודיעין ומידע המפותחות ומנוהלות בתחומי הקרקע, הים, האוויר, החלל והסייבר. הוא גם אחראי לפעולות משותפות מעבר לים.
↑  THE INFANTRY SPECIAL FORCE, Armed Forces UK
↑  Special Reconnaissance Regiment, parliament.uk
↑  Special Reconnaissance Regiment - Role And Organisation, Elite UK Forces
↑  18 (UKSF) Signals Regiment, Elie UK Forces
↑  How do the Special Forces recruit, National Army Museum
↑  CQB - Close Quarters Battle ("קרב במתחמים סגורים") - המונח באנגלית לשיטת לוחמה המיועדת לצוות חי"ר הנלחם בתוך שטח עירוני עוין (כיצד לטהר בית, לחפות, להסתתר מצלפים וכו').
↑  Jamie Read, UK SPECIAL FORCES BREAKDOWN: THE SPECIAL RECONNAISSANCE REGIMENT (SRR), SOFREP
↑  [UK SPECIAL FORCES BREAKDOWN: THE SPECIAL RECONNAISSANCE REGIMENT (SRR) Special Reconnaissance Regiment - Selection And Training], Elite UK Forces
↑  Written Answers to Questions, parliament.uk, ‏14 Jan 2002
↑  Abigail Watson, The UK can’t stay ‘mum’ over Russian bombing of Special Forces base in Syria, DEFENCEREPORT, ‏3 אוגוסט 2016
↑  Special Reconnaissance Regiment (SRR), ShadowSpear, ‏January 28, 2009
↑  Jamie Read, Special Reconnaissance Regiment (SRR), SOFREP, ‏Jan 13, 2020
↑  Task Force 88 היה כוח משימה משותף בריטי - אמריקאי שהורכב מכוחות מיוחדים. תפקידו היה לצוד בכירים באל-קאעידה שפעלו בעיראק. הכוח זכה לכמה הצלחות, כולל הריגתו של אל-זרקאווי.
↑  הדו"ח הרשמי על תקרית סטוקוול אינו מזכיר את ה־SRR, אלא מזהה פעילי המעקב אחרים של הפיקוד נגד טרור (S015). כמה דיווחים מצביעים על כך שה־SRR העניק באותה עת 'סיוע טכני' למשטרה.
↑  דיווחים מאוחרים יותר מצביעים על כך ששני החיילים השבויים עשויים להיות מטעם ה־SAS.
כומתת רגימנט הסיור המיוחד
ריקה שלו

| --- | --- |
אין תמונה חופשית
 לידה:  29 בספטמבר 1923 קבוצת כנרת, פלשתינה (א"י) 
 פטירה:  31 במאי 2010 (בגיל 86) ירושלים 
 מקום קבורה:  בית הקברות כנרת 
 בן או בת זוג:  מרדכי שלו 
 צאצאים:  ענר שלו, צרויה שלו 
 
ריקה (רבקה) שלו (29 בספטמבר 1923 – 31 במאי 2010) הייתה ציירת ישראלית.
ביוגרפיה

נולדה וגדלה בקבוצת כנרת. הוריה, עליזה ואהרון שידלובסקי, הם ממייסדי קבוצת כנרת. בהיותה בת שלוש עשרה החלה לצייר, בעיקר ציורי טבע ונוף של אזור מגוריה שלחוף הכנרת ונהר הירדן. בעלה הראשון, שמעון הפנר, נהרג במלחמת העצמאות, בקרב על צמח.
בתחילת שנות ה-50 עברה לצרפת ללימודי ציור באקדמיית גרנד שומייר (Académie de la Grande Chaumière) בפריז. באמצע שנות ה-50 נישאה למבקר הספרות מרדכי שלו. לאחר נישואיהם התגוררו בקבוצת כנרת, ובשנת 1959 עברו להתגורר בבית ברל. לאחר מכן התגוררו בירושלים.
בשנות ה-60 למדה בבית הספר הגבוה לציור בתל אביב, ובתחילת שנות ה-70 השתלמה אצל הצייר רפי לביא. בין השנים 1973 - 1981 הייתה מורה לציור ולתולדות האמנות במכללת בית ברל.
לאורך שנות יצירתה התמקדה בציורי טבע ונופי הארץ. רוב עבודותיה הן בשמן ואקריליק על בד, ומיעוטן בצבעי מים, פנדה ורישומים.
שלו הציגה בתערוכות רבות. שמות התערוכות נושאים שמות אופייניים לנושאי ציוריה: "נופים ואהבות אחרות", "שירת העשבים והעצים", "ארץ אהבתי" ועוד.
ילדיה הם המתמטיקאי והסופר ענר שלו והסופרת צרויה שלו.
נפטרה בירושלים ב-31 במאי 2010 ונקברה בבית הקברות כנרת. בשנת 2012 פרסם בנה, ענר שלו, את הרומן האוטוביוגרפי "אמא" שבמרכזו התמודדות עם לכתה.
תערוכות

1968 - בית האמנים תל אביב; בית שאגאל חיפה; בית הספר הגבוה לציור בבאר שבע (תערוכות קבוצתיות)
1972 - גלריה צ'ימרינסקי (תערוכה קבוצתית)
1981 - מכון כרם, ירושלים
1982 - גלריה אלון, ירושלים
1983 - בית האמנים בירושלים
1985 - בית האמנים, תל אביב (תערוכה קבוצתית)
1986 - בית האמנים בירושלים (תערוכה קבוצתית)
1988 - בית האמנים בירושלים (תערוכה קבוצתית)
1995 - בית האמנים בירושלים
2001 - בית גבריאל; גלריית התיאטרון, ירושלים
2003 - בית האמנים בירושלים; גלריית התיאטרון, ירושלים
2000 - בית האמנים בירושלים (תערוכה קבוצתית)
2004 - מוזיאון התנ"ך, תל אביב (תערוכה קבוצתית)
2004 - היכל התרבות כפר סבא
2006 - גלריית התיאטרון, ירושלים
2007 - בית גבריאל; חצר כנרת; בית שטורמן עין חרוד
2008 - בית האמנים בירושלים.
קברי ריקה שלו ובעלה מרדכי שלו בבית הקברות כנרת
רוטב סויה

| --- | --- |

 
 מאכלים
 סוג:  רוטב, מאכלים מסויה, מזון מותסס 
 מטבח:  המטבח היפני, המטבח הסיני 
 מוצא:  סין 
 מרכיבים עיקריים:  פול סויה 
 
רוטב סויה (בסינית: 酱油, פין-יין: Jiàngyóu; ביפנית: しょうゆ, קאנג'י: 酱油, רומאג'י: shōyu) הוא שמו של רוטב מותסס המיוצר באופן מסורתי מפולי סויה, דגנים קלוים (לרוב חיטה), מים ומלח, המותססים על ידי עובש מהמינים Aspergillus sojae או Aspergillus oryzae הידועים גם בשם קוׂג'י ביפנית (רומאג'י: kōji, קאנג'י: 米麴菌) או צ'וּ בסינית (סינית: 麹, פין-יין: Qū). ישנם גם רטבי סויה שאינם מותססים באופן ביולוגי, אלא מיוצרים בתהליך של הידרוליזה של חלבוני סויה, אך אלו שונים למדיי בטעמם ונחשבים רטבים באיכות נמוכה ביחס לרטבים המסורתיים.
ניתן למצוא גרסאות מקומיות של הרוטב בכל רחבי מזרח אסיה, שם הוא מוגש כמעט בכל ארוחה בדומה למלח במערב ומשמש גם לבישול ולהקפצה.
בשיטת ההכנה המסורתית משרים בתמלחת בשיעור של 1.5%, פולי סויה צהובים, גרעיני חיטה סדוקים ונבגים של קוג'י - שלאורך חודשים מפרקים את חלבוני הדגנים לחומצות אמינו לסוכרים ולאלכוהול. [דרוש מקור]
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מקורו ככל הנראה ברוטב דגים סיני מתקופת שושלת ג'ואו שהותסס עם מחית סויה. בתקופת שושלת האן הופרדו שני המרכבים לשני רטבים שונים- רוטב דגים ורוטב סויה.
סוגי רוטב

באזורים שונים במזרח אסיה התפתחו צורות שונות להפקת הרוטב וטעמים שונים. כיום טבחים רבים במזרח ובמערב נוהגים להחזיק מספר סוגים של רוטב סויה המשמשים למטרות שונות. המתכון לרוטב הסויה נדד ליפן כשהוא מכיל דגים, אך עם התפשטות הבודהיזם ביפן הוצאו הדגים מהמתכון.
סוגי רוטב > רטבי סויה יפנים

המטבח היפני הוא כנראה המטבח עם מגוון רטבי הסויה הגדול ביותר, כשבמחוזות שונים של המדינה נהוג לייצר ולאכול רוטב סויה באופנים שונים. ובכל זאת נוהגים היפנים לחלק את רוטב הסויה, המכונה שוֹיוּ (קאנג'י: 醤油, רומאג'י: shōyu), לארבע קטגוריות על בסיס כמות הסויה והחיטה בתוצר הסופי.
סוגי רוטב > רטבי סויה יפנים > רוטב סויה יפני כהה

רוטב זה, המכונה ביפנית קוׂיקוּצ'י (קאנג'י: 濃口), הוא רוטב הסויה הנפוץ ביותר בעולם. רטבים אלו עשויים מחיטה קלויה, סויה ומלח ומאופיינים בטעם עשיר ומורכב אך פחות מלוח מהרוטב היפני הבהיר. הרטבים מקטגוריה זו נחשבים לרוטב רב תכליתי, ומשמשים לתיבול, בישול, הקפצה, השריה ולהעמקת הצבעים בתבשילים.
סוגי רוטב > רטבי סויה יפנים > רוטב סויה יפני בהיר

רוטב זה נקרא ביפנית אוּסוּקוּצ'י (קאנג'י: 薄口) והוא עשוי מרוטב בסיס הדומה לרוטב הכהה (אך עם רמות מליחות גבוהות יותר) ומירין. רוטב זה מתאפיין בטעמים יותר שטוחים, אך יותר מורגשים של מלח, סוכר ואלכוהול. הוא משמש לתיבול מאכלים מבלי לצבוע אותם כפי שעושה הרוטב הכהה.
סוגי רוטב > רטבי סויה יפנים > תמרי

רוטב תמרי (היראגאנה: たまり) מותסס ללא חיטה כלל או עם כמות מזערית של חיטה, והוא במקור תוצר לוואי של התססת המיסו. בגלל אחוז הסויה הגבוה, לרוטב התמרי הטעם החזק ביותר מבין השלושה והוא משמש לרוב כמטבל. כיום הוא רואה עליה בתפוצה ובשימוש בגלל המודעות הגוברת לאלרגיות לגלוטן והטרנד הבריאותי להמעיט בשימוש בחיטה.
סוגי רוטב > רטבי סויה יפנים > רוטב סויה לבן

בניגוד לרוטב התמרי, שמורכב מאחוז גבוה של פולי סויה, הרוטב הלבן (רומאג'י: shiro, קאנג'י: 白, מילולית "לבן") עשוי מאחוז גבוה של חיטה. טעמו עדין וצבעו בהיר יותר מכל שאר רטבי הסויה. הוא משמש בעיקר לתיבול סשימי העשוי דגים לבנים, שטעמם וצבעם עדין ורטבים חזקים וכהים עשוים להאפיל עליו.
מעבר לארבעת הסוגים הללו של רטבי סויה מיוצרים ביפן גם רטבי סויה כימיים (המיוצרים בתהליך הידרוליזה ולא בתסיסה טבעית) ורטבי סויה מופחתי נתרן, אך אלו נחשבים נחותים לרטבים המותססים באופן טבעי.
סוגי רוטב > רטבי סויה סינים

רטבי סויה סינים (בסינית: 醬油, פין-יין: jiàng yóu) מכילים פחות דגן מהרטבים היפנים (למעט התמרי). בדומה לרטבים היפנים, גם בסין נהוג לאפיין את הרטבים לפי צבעם.
סוגי רוטב > רטבי סויה סינים > רוטב סויה סיני כהה

הרוטב הסיני הכהה מאופיין בטעם עשיר, מליחות מופחתת ומתיקות עדינה וסמיכותו גבוהה משל שאר רטבי הסויה. המתיקות מגיעה מדבשה המתווספת לרוטב אחרי תסיסתו. לרוב הוא משמש לבישול.
סוגי רוטב > רטבי סויה סינים > רוטב סויה סיני בהיר

הרוטב הסיני הבהיר פחות סמיך בהשוואה לרוטב הכהה ואינו מתוק כלל. הוא הרוטב הנפוץ ביותר בסין.
סוגי רוטב > רטבי סויה סינים > רוטב שרימפס

רוטב סויה זה מופק בהתססה, אך לאחר ההתססה מבשלים ברוטב שרימפס, סוכר, משקה אלכוהולי מזוקק סיני בשם באי ג'וׂ ותבלינים שונים. רוטב זה מיוצר בעיקר בסוג'ואו שבסין.
סוגי רוטב > רטבי סויה קוריאנים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בקוריאה רוטב סויה נקרא גאנג'אנג (קוריאנית: 간장, מילולית "רוטב תיבול") וניתן לחלק אותו לשתי קטגוריות- האנסיק (מסורתי) ו- גַאֶר-יאנג (מודרני). השם גאנג'אנג משמש גם כדי לתאר רוטב דגים (אֵאוׂה-גאנג'אנג).
ראו גם

חלב סויה
מעדן סויה
הערות שוליים

1 2 3  Do You Know Your Soy Sauces?, www.seriouseats.com (באנגלית)
| --- | --- |
בקרת זהויות :  GND: 4375343-7  NDL: 00572329 
בקבוק של רוטב סויה יפני כהה מתוצרת קיקומן
רנטה לינגור

| --- | --- |

 מידע אישי
 לידה:  11 באוקטובר 1975 (בת 48) קרלסרוהה, גרמניה המערבית 
 גובה:  1.66 מטרים
 עמדה:  קשר 
 
רנטה לינגור (בגרמנית: Renate Lingor; נולדה ב-11 באוקטובר 1975 בקארלסרוהה) היא כדורגלנית עבר גרמנית.
קריירה במועדונים

לינגור החלה את הקריירה שלה ב-1981 בקבוצת "SV בלנקנלוץ'", וב-1983 היא הצטרפה לקבוצת הנערות של קרלסרוהה. בגיל 14, היא התחילה את הקריירה המקצוענית שלה כאשר החלה לשחק ב-"SC קלינגה סקאץ'" מהבונדסליגה לנשים. אחרי מספר הצעות מקבוצות פאר גרמניות, היא עברה ב-1997 לפרנקפורט, ושם זכתה להכרה בינלאומית רחבה.
קריירה בינלאומית

לפני שערכה לינגור את הופעת הבכורה שלה בנבחרת גרמניה ב-1995, היא שיחקה 19 משחקים בנבחרת גרמניה עד גיל 20. לינגור היא אחת משחקניות המפתח בנבחרת גרמניה, והיא זכתה עימה בגביע העולם שנערך ב-2003.
תארים

מועדון כדורגל פרנקפורט
ליגת האלופות לנשים: 2002, 2006
אליפות גרמניה: 1999, 2001, 2002, 2003, 2005
הגביע הגרמני: 1999, 2000, 2001, 2002, 2003
נבחרת גרמניה
אליפות העולם: 2003, 2007
אליפות אירופה: 2001, 2005
מדליית ארד אולימפית: 2000, 2004
רוק-א-פלה רקורדס

| --- | --- |

 נתונים כלליים
 סוג:  חברת תקליטים
 מייסדים:  ג'יי זי דמון דאש כרים בורק
 תקופת הפעילות:  1995–2013 (כ־18 שנים)
 חברת אם:  יוניברסל מיוזיק גרופ
 מיקום המטה:  ברוקלין
  
 www.rocafella.com
 
רוק-א-פלה רקורדס (באנגלית: Roc-A-Fella Records) היא חברת תקליטי היפ הופ אמריקאית, שנוסדה על ידי הראפר האמריקאי ג'יי זי, יחד עם אנשי העסקים דמון דאש וכרים בורק בשנת 1995.
החברה נוסדה בשנת 1995, כלייבל עצמאי, עבור הפצת אלבום הבכורה של הראפר ג'יי זי. לאחר שנדחה הלייבל על ידי מספר חברות תקליטים עיקריות, ג'יי זי, דמון דאש וכרים בורק הקימו את הלייבל תחת חסותה של חברת ההפצה פריוריטי רקורדס (אנ'). אף על פי שאלבום הבכורה של ג'יי זי לא השיג הצלחה מסחרית, הנפיק מספר להיטים ובכך ביסס את ג'יי זי במיינסטרים של סצנת ההיפ הופ האמריקאית.
בספטמבר 2012, חברת התקליטים טוף סיטי (אנ') הגישה תביעה בעילה של הפרת זכויות יוצרים על ידי רוק-א-פלה, בנימוק כי החברה שילמה להם כ-62,500 דולר על מנת לדגום את שירו של אדי בו, "Hook and Sling, Part 1", בשיריו של קניה וסט, "Who Will Survive America" ו-"Lost in the World", ואף על פי כן, טענה טוף סיטי כי יוניברסל מיוזיק גרופ ורוק-א-פלה "נכשלו וסירבו להתקשר בהסכמי רישיון כתובים", שהיוו את השימוש בשיר. בעקבות כך, הכריז ג'יי זי בשנת 2013 על פירוק החברה, ומיזוגה עם חברת רוק ניישן, שהוקמה על ידי ג'יי זי מספר שנים לפני כן, ב-2008.
הערות שוליים

↑  Jake Brown, Jay-Z and the Roc-A-Fella Dynasty, Amber Books Publishing, 2005, ISBN 978-0-9749779-1-1. (באנגלית)
↑  "We didn't need dirty money to start Roc-A-Fella" -Jay Z, boxden.com (באנגלית)
↑  Billboard Business, Billboard (באנגלית)
↑  Jay-Z Confirms Roc Nation Deals With Sony, Atlantic, Billboard, ‏2009-06-30
| --- | --- |
בקרת זהויות :  BnF: cb140012386 (data)  ISNI: 0000 0000 9487 7890  LCCN: n2005034489  MusicBrainz: 4cccc72a-0bd0-433a-905e-dad87871397d  VIAF: 139763866   WorldCat (עם VIAF): 139763866 
ערך זה הוא קצרמרבנושא מוזיקה ובנושא חברות. אתם מוזמנים לתרום לוויקיפדיה ו.
ריקו נאסטי

| --- | --- |

 לידה:  7 במאי 1997 (בת 27) וושינגטון די. סי., ארצות הברית ארצות הברית
 שם לידה:  Maria-Cecilia Simone Kelly 
 שם במה:  Rico Nasty 
 מוקד פעילות:  ארצות הברית 
 תקופת הפעילות:  מ-2014
 מקום לימודים:  Charles Herbert Flowers High School 
 עיסוק:  ראפרית, זמרת-יוצרת
 סוגה:  היפ הופ • טראפ • נו-מטאל • טראפ מטאל
 חברת תקליטים:  אטלנטיק רקורדס
 שיתופי פעולה בולטים:  ליל יאכטי, ליל נאז X, דוג'ה קאט
 http://riconastymusic.com
 פרופיל ב-IMDb
 
מריה-ססיליה סימון קלי (באנגלית: Maria-Cecilia Simone Kelly; נולדה ב-7 במאי 1997), ידועה בשם הבמה ריקו נאסטי (Rico Nasty), היא ראפרית, פזמונאית ומפיקה מוזיקלית אמריקאית.
סינגל הפריצה שלה "Smack a Bitch", יצא לאור בשנת 2018 וזכה להצלחה בטיקטוק.
קריירה

ב-2014, כשהייתה בכיתה י"א, הוציאה לאור את המיקסטייפ הראשון שלה, Summer's Eve. לאחר שסיימה את לימודיה בתיכון, החלה להתמקד בקריירת המוזיקה שלה והוציאה לאור שני מיקסטייפים ב-2016, The Rico Story ו-Sugar Trap. שני המיקסטייפים זכו לתשומת לב בולטת מצד התקשורת והקהל הרחב.
ביוני 2018, חתמה קלי בחברת התקליטים אטלנטיק רקורדס והוציאה לאור את המיקסטייפ הרביעי שלה, Nasty.
בינואר 2019, התארחה בלהיטה של הראפרית דוג'ה קאט, "Tia Tamera".
באפריל 2019, הוציאה יחד עם המפיק קני ביטס מיקסטייפ משותף בשם Anger Management. האלבום זכה לביקורת חיובית ממגזין רולינג סטון.
בשנת 2020 היא הוציאה את האלבום הראשון "Nightmare Vacation".
דיסקוגרפיה > מיקסטייפים

2014: Summer's Eve
2016: The Rico Story
2016: Sugar Trap
2017: Tales of Tacobella
2017: Sugar Trap 2
2018: Nasty
2019: Anger Management (עם קני ביטס)
הערות שוליים

↑  Bailey Richards, Entertainment Editor, Mayfest announces Rico Nasty for Digital Dillo 2020, North by Northwestern, ‏2020-05-27 (באנגלית)
↑  Lindsey India, Rico Nasty Signs to Atlantic Records - XXL, XXL Mag (באנגלית)
↑  Doja Cat & Rico Nasty 'Tia Tamera' Video: Watch, Billboard, ‏2019-02-21
↑  Danny Schwartz, Danny Schwartz, Rico Nasty and Kenny Beats' 'Anger Management' Is a Thrilling Primal Scream, Rolling Stone, ‏2019-05-06 (באנגלית)
| --- | --- |
בקרת זהויות :  ISNI: 0000 0004 6320 5679  LCCN: no2021146547  MusicBrainz: f7d8f1ce-6a72-422a-b746-22137b3a05d0  VIAF: 631163710046729700005   WorldCat (עם VIAF): 631163710046729700005
ריקו שירזי

אין תמונה חופשית
אריה (ריקו) שירזי (נולד ב־1962 בנתניה) הוא עבריין המוגדר על ידי משטרת ישראל כראש ארגון פשיעה. בצעירותו היה כדורגלן מקצועי אשר שיחק בקבוצת הכדורגל מכבי נתניה.
ביוגרפיה

שירזי נולד ב־1962 בנתניה לאב שהיה מנהל של תחנת דלק, ולאם עקרת בית. בצעירותו היה שחקן כדורגל (בתפקיד בלם) בקבוצות מכבי נתניה, שירת בצה"ל כשקמיסט. שירזי נאלץ לפרוש ממשחק הכדורגל עקב פציעה בברך. אחד משלושת אחיו הוא שחקן העבר בכדורגל שלמה שירזי.
ביוגרפיה > עיסוק בפלילים

במהלך השנים נעצר שירזי על ידי משטרת ישראל על רקע מגוון חשדות, ביניהם השלכת רימון רסס לעבר ביתו של איש העסקים אהרון שקד שבבעלותו אתר אינטרנט להימורים ב-2006, ושותפות במעילה בבנק למסחר, אך לא הוגשו נגדו כתבי אישום בפרשות אלו. במשפט אחר שהתנהל נגדו על רקע גביית חובות נידון שירזי במסגרת עסקת טיעון ל־7 חודשי מאסר. בדיונים בבית המשפט משנת 2011 עלה כי שירזי היה מיודד עם רפי חיים-קדושים והם פעלו יחד בתחום ההלוואות בשוק האפור.
שירזי הורשע במהלך השנים במגוון עבירות: העלבת עובד ציבור, תקיפה הגורמת חבלה, היזק לרכוש במזיד, הפרעה לשוטר במילוי תפקידו, זיוף, קבלת דבר במרמה והתחזות במטרה להונות[דרוש מקור].
ב-7 בדצמבר 2015 נגזרו עליו שמונה שנות מאסר בפועל בגין עבירות מס בהן הורשע. לפי כתב האישום שירזי ואחרים הוציאו חשבוניות פיקטיביות בישראל על סך של למעלה מ-25 מיליון שקלים. כמו כן, יוחסו לשירזי עבירות של הלבנת הון ביותר מ-14 מיליון שקלים וחצי.
בנו שי שהיה אף הוא עבריין מורשע, נרצח במאי 2016 כאשר נורה למוות מאופנוע חולף. היורה, מיכאל לוי, המסוכסך עם אנשיו של שירזי, נעצר לאחר מכן והורשע בהריגה, ונגזרו עליו 24 שנות מאסר.
בשנת 2017 הורשע בסיוע להריגה של העבריין גיא יחזקאל ב-2003, וקשירת קשר לניסיון חיסול של אסי אבוטבול ב-2004. הוא נידון ל-9 שנות מאסר. בית המשפט קבע שאת שנות המאסר ירצה במקביל למאסרו בגין הלבנת הון, ועל כן הוא צפוי להשתחרר בשנת 2024.
הערות שוליים

↑   חיים לוינסון, יהושע בריינר, תיעוד: השר לוין חוגג במסיבת פורים של בעל בריתו, שישב בכלא 4 פעמים, באתר הארץ, 20 במרץ 2023
↑   ציוץ של Chaim Levinson: רפי קדושים היה בקשר הדוק עם ריקו שירזי. ברשת החברתית אקס (טוויטר), 6 באוקטובר 2023
↑  מת 43689-11/11 מדינת ישראל נ' אריה שירזי, באתר "DataCheck", ‏22 באפריל 2012
↑  שרון פולבר, 8 שנות מאסר לראש ארגון הפשע ריקו שירזי שהורשע בעבירות מס, באתר הארץ, 7 בדצמבר 2015
↑  עזרי עמרם, ‏העבריין שחוסל בת"א: שי שירזי, באתר ‏מאקו‏, 8 במאי 2016
↑  מאזן האימה הנתנייתי: מחסל בנו של ריקו שירזי שוהה בהפרדה מוחלטת כבר 4 שנים, באתר mynetnetanya, ‏2020-08-17
↑  שמעון איפרגן, ‏הבחירה של ריקו שירזי: לסגור חשבון על הילד שנרצח, או לצאת לפנסיה עם הילד שנולד, באתר ‏מאקו‏, 1 בפברואר 2024
↑  פרשה 512: תשע שנות מאסר נגזרו על ריקו שירזי, באתר ynet, 18 ביולי 2017
רשות ניקוז

רשות ניקוז היא תאגיד סטטוטורי, האמון על טיפול בניקוז המים וטיפוח נחלים באזור מסוים במדינת ישראל. רשויות הניקוז השונות החלו לקום בשנות ה-60 בהתאם ל"חוק הניקוז וההגנה מפני שיטפונות" (1957) ו"לצו הניקוז וההגנה מפני שיטפונות" (1960). רשויות הניקוז כפופות לשר החקלאות ואינן פועלות בשטחי יהודה ושומרון, מכיוון שחוק הניקוז אינו תקף באזורים אלו.
עד שנת 1996 פעלו כ-26 רשויות שונות ב-40% משטח ישראל. רשויות אלו פעלו בעיקר בשטח המועצות האזוריות. לאחר חורף 1991–1992 ופרסום דו"ח של מבקר המדינה בנושא, הוחלט לארגן מחדש את הרשויות, ולהקים כ-11 רשויות בלבד שיפעלו בכל הארץ.
בישראל פועלות 11 רשויות ניקוז:
ירדן דרומי
שקמה בשור
ערבה
שורק לכיש
ים המלח
כרמל
גליל מערבי
כינרת
שרון
קישון
ירקון
הערות שוליים

↑  חוק הניקוז וההגנה מפני שטפונות, תשי"ח-1957, באתר www.nevo.co.il
↑  צו הניקוז וההגנה מפני שטפונות (הקמת רשויות ניקוז), תש"ך-1960;צו הניקוז וההגנה מפני שטפונות (הקמת רשות ניקוז), באתר www.nevo.co.il
↑  אודות רשויות הניקוז בישראל, באתר www.nikuz-gm.co.il
↑  אודות רשות ניקוז כינרת, באתר רשות ניקוז ונחלים כינרת
↑  רשויות הניקוז בישראל, באתר רשות ניקוז ונחלים קישון
↑  צו רשויות נחלים ומעיינות (הטלת תפקידי רשות נחל על רשויות ניקוז), תשס"ג-2003 - רבדים, באתר www.nevo.co.il
רוצי בובה

| --- | --- |
 מוקד פעילות:  תל אביב, ישראל
 תקופת הפעילות:  מ-2008
 סוגה:  רוק רוקבילי אינדי רוק גראז' רוק
 חברים
 רודי ברזין עומר שיזף אורי רנרט
 
רוצי בובה היא שמה של להקת רוק אנד רול ישראלית המנגנת בעיקר שירי גראז' רוק ורוקאבילי בעברית ובאנגלית.
חברי הלהקה הם עומר שיזף ברזין - בסיסט וסולן, רודי ברזין - גיטריסט וסולן, ואורי רנרט המתופף.
רוצי בובה הוקמה בשנת 2009, ולאחר שעזב את ההרכב הגיטריסט נועם וייס והחליפו המתופף אורי רנרט, החלו לכתוב ולעבד שירים לאלבום ראשון. הלהקה הוציאה את אלבום הבכורה שלה, "אגהאגהבו" (AgaAgaBoo), בשנת 2011 בהפקתו של רם אוריון, בלייבל דםדם יצירות ובהפצת היי פידליטי. לאחר שחרור האלבום, יצאה הלהקה למסע הופעות רצוף באורך של שמונה ימים, בתמיכת מותג הבירה מכבי, בו עברו בתחנות רדיו מקומיות והופיעו במקומות שונים בארץ בהם צאלים, דן, עין השופט, ירושלים, תל אביב, אשקלון, ניר עם ונוספים.
בספטמבר 2011 יצאה הלהקה לסיבוב הופעות ברחבי אירופה, במהלכו הופיעה בין היתר בגרמניה (ברלין, נירנברג, דרזדן), פולין (פוזנן וורשה, אוסטריה (וינה), צ'כיה (צ'ב) וסלובקיה (ברטיסלאבה וניטרה).
אלבומים

AgaAgaBoo‏ (2011, הוצאת דםדם)
הערות שוליים

↑  רוצי בובה משיקה את "אגה אגה בו" ויוצאת לטיול הופעות  באתר אור בזווית
↑  Rutsi Buba September Europe Tour! Gever Ya Gaver Ya Maccabee Beer! אירוע באתר פייסבוק
רשות ניקוז ונחלים כינרת

רשות ניקוז ונחלים כינרת היא רשות ניקוז ותאגיד סטטוטורי, אשר אחראית על ניקוז וטיפוח הנחלים באזור הגולן והכנרת. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. בשנת 2021 תקציב הרשות עמד על כ-65,350,962 שקלים חדשים. שטח רשות הניקוז כינרת הוא כ-2.4 מיליון דונם.
הרשות מנוהלת על ידי מועצה בת 29 נציגי הרשויות המקומיות שבשטח הרשות וכשלושה נציגים ממשרדי החקלאות, הבריאות והסביבה.
הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).
מבין הפרויקטים שקידמה רשות ניקוז ונחלים כינרת, ניתן למנות את:
שיקום מעיין תרפ"ו ועין שרונה.
במעיין תרפ"ו ובסביבתו נעשו עבודות פיתוח ושיקום, כולל הבריכה, שהוצאה ממנה כל הסחופת והלכלוך והמקום הפך לאתר בילוי והתרגעות.
שיקום סביבתו של כל מעיין עלה כחצי מיליון ש"ח.
הערות שוליים

↑  מפתח התקציב - רשות ניקוז כנרת (רשות ניקוז), באתר מפתח התקציב
↑  רשויות הניקוז, באתר רשות ניקוז שקמה בשור
↑  https://www.besor.org.il/wp-content/uploads/2017/11/חוק-הניקוז-–-1957.pdf
↑  https://www.besor.org.il/wp-content/uploads/2017/11/צו-הניקוז-הקמת-רשויות-ניקוז-1960.pdf
↑  https://www.besor.org.il/wp-content/uploads/2017/11/אכרזת-איזורי-ניקוז-1996.pdf
↑  https://www.besor.org.il/wp-content/uploads/2017/11/צו-רשויות-נחלים-הטלת-תפקידי-רשות-נחל-על-רשות-ניקוז-2003.pdf
↑  פיתוח ושיקום ציר המעיינות עין שרונה – עין תרפ"ו, באתר כינרת
↑  פרויקט לשיקום ופיתוח מעין תרפ"ו ליד המושבה יבניאל, באתר איגוד ערים כינרת
↑  קובי פינקלר, מעיינות משוקמים עם שבילי נוף, באתר ערוץ 7, 17 בדצמבר 2019
| --- | --- |
בקרת זהויות :  NLI: 987007385343105171
שחייה באולימפיאדת הלסינקי (1952)

אולימפיאדת הלסינקי (1952) נערכה בהלסינקי, פינלנד. תחרויות השחייה נערכו בין ה-26 ביולי 1952 ל-2 באוגוסט 1952. 11 משחים נערכו במשחקים אלו (5 לנשים ו-6 לגברים), בהשתתפות 319 משתתפים (118 נשים ו-201 גברים) מ-48 מדינות.
נבחרת השחייה החזקה של יפן (יפן) ונבחרת השחייה של גרמניה (גרמניה) חזרו להשתתף במשחקים האולימפיים, לאחר השעיה שנבעה מתוצאות מלחמת העולם השנייה.
נבחרת הנשים של הונגריה () בשחייה זכתה ב-4 מדליות זהב מתוך 5 אפשריות וב-7 מדליות בסך הכל מתוך 13 אפשריות. שלוש שחייניות יהודיות אווה סקיי ( הונגריה), ולריה ג'נגה ויודית תמש ( הונגריה) זכו ב-4 מדליות, 3 זהב ו-1 ארד, 7 שנים לאחר השואה.
הרברט קליין יהודי-גרמני (גרמניה) זכה במדליית ארד.
השחייניות הבולטות

קטלין סוקה ( הונגריה) זכתה בשתי מדליות זהב ואווה נובק ז'ראר ( הונגריה) זכתה ב-3 מדליות, מהן מדליית זהב אחת ושתי מדליות כסף.
השחיינים הבולטים

פורד קונו (ארצות הברית ארצות הברית) שזכה ב-3 מדליות מהן 2 מדליות זהב ומדליית כסף אחת. ז'אן בואטו (צרפת צרפת) שזכה בשתי מדליות זהב וארד. קונו ויושינובו אויאקאווה (ארצות הברית ארצות הברית), שזכה אף הוא במדליית זהב, נולדו וגדלו בהוואי.
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 4 | 2 | 3 | 8 |
| 2 |  הונגריה | 4 | 2 | 1 | 8 |
| 3 | צרפת צרפת | 1 | 1 | 1 | 3 |
| 4 | אוסטרליה אוסטרליה | 1 | 0 | 0 | 1 |
| 4 |  דרום אפריקה | 1 | 0 | 0 | 1 |
| 6 | יפן יפן | 0 | 3 | 0 | 3 |
| 6 | הולנד הולנד | 0 | 3 | 0 | 3 |
| 8 | שוודיה שוודיה | 0 | 0 | 2 | 2 |
| 9 | ברזיל ברזיל | 0 | 0 | 1 | 1 |
| 9 | בריטניה בריטניה | 0 | 0 | 1 | 1 |
| 9 | ניו זילנד ניו זילנד | 0 | 0 | 1 | 1 |
| 9 | גרמניה גרמניה | 0 | 0 | 1 | 1 |